LT Europos Sąjungos oficialusis leidinys C 236/25

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2009/C 236/11

Šis paskelbimas suteikia teisę užprotestuoti paraišką pagal Tarybos reglamento (EB) Nr. 510/2006 7 straipsnį. Užprotestavimo pareiškimai Komisijai turi būti pateikti per šešis mėnesius nuo šio paskelbimo

PAKEITIMO PARAIŠKA

TARYBOS REGLAMENTAS (EB) Nr. 510/2006

Pakeitimo paraiška pagal 9 straipsnį

„MONTES DE TOLEDO“

EB Nr.: ES-PDO-0105-0083-19.09.2007

SGN ( ) SKVN ( X )

1. Keičiamosios specifikacijos dalys:

—  Produkto pavadinimas — Apibūdinimas — Geografinė vietovė —  Kilmės įrodymas —  Gamybos būdas —  Ryšys su geografine vietove —  Ženklinimas etiketėmis —  Nacionaliniai reikalavimai —  Kita

2. Pakeitimo (-ų) pobūdis:

— Bendrojo dokumento arba santraukos pakeitimai —  Įregistruotos SKVN ar SGN specifikacijos, kurios bendrasis dokumentas ar santrauka nepaskelbti, pakeitimai —  Specifikacijos pakeitimai, dėl kurių paskelbto bendrojo dokumento keisti nereikia (Reglamento (EB) Nr. 510/2006 9 straipsnio 3 dalis) —  Laikinieji specifikacijos pakeitimai dėl valdžios institucijų nustatytų privalomų sanitarijos ar fitosanitarijos priemonių (Reglamento (EB) Nr. 510/2006 9 straipsnio 4 dalis)

3. Pakeitimas (-ai):

3.1. Apibūdinimas:

Pakeisti peroksido rodiklį, kad jis būtų 12–15 mekv. deguonies aliejaus kilograme.

Pakeisti peroksidų rodiklį reikia todėl, kad į klimato sąlygų daromą įtaką šiam rodikliui nebuvo atsižvelgiama kol rodiklis neviršijo ribos. Nors Cornicabra veislės alyvuogėse paprastai peroksidų skaičius neviršija 12 mekv deguonies 1 kilograme, šis rodiklis natūraliai padidėja, jei dar nenuskintą alyvuogę paveikia žema temperatūra.

Pakeisti įrašą „žemiausias organoleptinis rodiklis 6,5“, nes nuoroda „organoleptinis įvertinimas: aukščiausios kokybės pirmojo spaudimo alyvuogių aliejus“ tekste jau yra.

Dėl mažiausio organoleptinio įvertinimo reikia tiesiog pritaikyti 2002 m. gegužės 6 d. Reglamento (EB) Nr. 796/2002 nuostatas (II priedas).

3.2. Vietovė:

Prie geografinės vietovės aprašymo prijungti 25 pasienio komunas.

To reikia, nes pasienio komunos augina tas pačias veisles, naudoja tokią pat techniką, gamina tokį pat aliejų, be to šiose komunose vyrauja panašios klimato, geologinės, pedologinės sąlygos. Šiose vietovėse gaminamas aliejus pasižymi tokiomis pat savybėmis, kaip ir Montes de Toledo aliejus.

Prijungiamos šios 25 Toledo provincijos komunos: Alameda de la Sagra, Añover de Tajo, Borox, Cabañas de la Sagra, Carmena, Carranque, Cedillo del Condado, Cobeja, Esquivias, Illescas, Lominchar, Magán, Numancia de la Sagra, Palomeque, Pantoja, Rekašas, Seseña, Ugena, Villaluenga de la Sagra, Villaseca de la Sagra, El Viso de San Juan, Yeles, Yuncler, Yunclillos ir Kuncos.

BENDRASIS DOKUMENTAS

TARYBOS REGLAMENTAS (EB) Nr. 510/2006

„MONTES DE TOLEDO“

EB Nr.: ES-PDO-0105-0083-19.09.2007

SGN ( ) SKVN ( X )

1. Pavadinimas:

„Montes de Toledo“

2. Valstybė narė arba trečioji šalis:

Ispanija

3. Žemės ūkio produkto arba maisto produkto aprašymas:

3.1. Produkto rūšis (žr. II priedą):

1.5. Klasė Aliejus ir riebalai

3.2. Pirmame punkte nurodyto produkto apibūdinimas:

Aukščiausios kokybės pirmojo spaudimo alyvuogių aliejus, gaunamas iš Cornicabra veislės alyvmedžio (Olea Europea L.), dėl mechaninių procesų ar fizinių metodų nepakinta ir išsaugo šių vaisių skonį, aromatą ir savybes.

Fizinės ir organoleptinės savybės:

— Saugomos kilmės vietos nuorodos Montes de Toledo aliejus pasižymi padidintu oleino rūgšties kiekiu ir nedideliu linolo rūgšties kiekiu. Aliejuje padidintas polifenolio kiekis, dėl kurio aliejus nekinta – būtent dėl šios savybės aliejus yra vertinamas prekyboje.

— Didžiausias galimas rūgštingumas: 0,7 °.

— Peroksidų rodiklis: ne daugiau kaip 15 mekv deguonies aliejaus kilograme.

— Ultravioletinės spinduliuotės absorbcija (K270): Daugiausia 0,15.

— Drėgnumas: ne daugiau kaip 0,1 proc.

— Priemaišos: ne daugiau kaip 0,1 proc.

— Spalva gali būti nuo auksinės iki ryškiai žalios, priklausomai nuo derliaus laikotarpio ir konkrečios regiono vietos.

— Organoleptiniu aspektu saugomos kilmės vietos nuorodos Montes de Toledo aliejus pasižymi vidutiniais ar stipriais vaisių aromatais ir vidutiniu kartumu ir aitrumu.

3.3. Žaliava (tik perdirbtiems produktams):

—

3.4. Pašarai (tik gyvūninės kilmės produktams):

—

3.5. Specialūs gamybos etapai, kurie turi vykti nustatytoje vietovėje:

—

3.6. Specialios pjaustymo, trynimo, pakavimo ir kt. taisyklės:

— Aliejus yra laikomas spaudyklose ir išpilstymo įmonėse, kurias patvirtina kontrolės įstaiga, ir kurios turi tinkamus įrengimus, kuriais užtikrinamas optimalios aliejaus saugojimo sąlygos.

— Išpilstant turėtų būti naudojamos atskiros sistemos saugomos kilmės vietos nuoroda žymimam ir visų kitų rūšių aliejui išpilstyti. Išpilstytojai taip pat privalo turėti patvirtinto tipo sistemas aliejui matuoti.

— Aliejus išpilstomas į stiklinius, metalinius ar keramikinius indus ar PET tarą.

3.7. Ženklinimo etiketėmis taisyklės:

Ant kiekvienos etiketės turi būti pavaizduotas nuorodos logotipas ir užrašas: Denominación de Origen Montes de Toledo.

Ant taros, kurioje saugomos kilmės vietos nuorodos aliejus pardavinėjamas, kad jų nebūtų galima panaudoti dar kartą, dedama kontrolės institucijos suteikiama ir patikrinta garantinė plomba, etiketė arba numeriu pažymėta nugarinė etiketė.

4. Glaustas geografinės vietovės apibūdinimas:

Geografinė vietovė yra išsidėsčiosi autonominėje Kastilijos-la-Mančos bendruomenėje. Teritoriją sudaro Toledo provincijos pietvakarių regionai ir Siudad Realio provincijos šiaurės vakarų regionai. Centrinė sritis susidarė susiformavus Toledo kalnų regionui.

Geografinę gamybos vietovę sudaro 128 komunos, iš kurių 106 komunos priklauso Toledo provincijai, 22 – Siudad Realio.

Toledo provincijos komunos:

Ajofrín, Alameda de la Sagra, Albarreal de Tajo, Alcaudete de la Jara, Aldeanueva de Barbarroya, Aldeanueva de San Bartolome, Almonacid de Toledo, Añover de Tajo, Arges, Bargas, Belvis de la Jara, Borox, Burguillos de Toledo, Burujón, Cabañas de la Sagra, Calera y Chozas, Campillo de la Jara, Cañumas, Carmena, Carpio de Tajo (El), Carranque, Casasbuenas, Cebolla, Cedillo del Condado, Cobeja, Chueca, Cobisa, Consuegra, Cuerva, Dosbarrios, Espinoso del Rey, Esquivias, Estrella (La), Gálvez, Guadamur, Guardia (La), Herencias (Las), Hontanar, Huerta de Valdecarábanos, Illescas, Layos, Lominchar, Madridejos, Magán, Malpica de Tajo, Manzaneque, Marjaliza, Mascaraque, Mata (La), Mazarambroz, Menasalbas, Mesegar, Mocejón, Mohedas de la Jara, Montearagón, Mora, Nambroca, Nava de Ricomalillo (La), Navahermosa, Navalmorales (Los), Navalucillos (Los), Noez, Numancia de la Sagra, Olías del Rey, Orgaz, Palomeque, Pantoja, Polán, Puebla de Montalban (La), Pueblanueva (La), Pulgar, Recas, Retamoso, Robledo de Mazo, Romeral (El), San Bartolome de las Abiertas, San Martín de Montalbán, San Martín de Pusa, San Pablo de los Montes, Santa Ana de Pusa, Seseña, Sevilleja de la Jara, Sonseca, Talavera de la Reina, Tembleque, Toledo, Torrecilla de la Jara, Totanes, Turleque, Ugena, Urda, Ventas con Peña Aguilera (Las), Villaluenga de la Sagra, Villaminaya, Villamuelas, Villanueva de Bogas, Villarejo de Montalbán, Villaseca de la Sagra, Villasequilla de Yepes, El Viso de San Juan, Yébenes (Los), Yeles, Yepes, Yuncler, Yunclillos and Yuncos.

Siudad Realio provincijos komunos:

Alcoba, Anchuras, Arroba de los Montes, Cortijos (Los), El Robledas, Fernankabaljeras, Fontanarejo, Fuente el Fresnas, Herencia, Horkacho de los Montesas, Labores (Las), Luciana, Malagón, Navalpino, Navas de Estena, Picón, Pjedrabuena, Porsūna, Puebla de Don Rodrigas, Puerto Lapisė, Retuerta de Buljakė ir Viljarubja de los Ochosas.

5. Ryšys su geografine vietove:

5.1. Vietovės ypatumai:

Gamybos vietovė, kurioje auginamos alyvuogės, skirtos gaminti saugomos kilmės vietos nuorodos aliejui, yra ypatinga dėl padėties Toledo kalnų grandinėje.

Neaukštų Toledo kalnų grandinėje susiformavę plačios vidinės lygumos.

Vyrauja tokios temperatūros, kaip būdinga vidutiniam žemyniniam klimatui.

Vidutinė metinė kritulių norma yra 400–600 mm, daugiausiai žiemą.

5.2. Produkto ypatumai:

Cornicabra veislės gryno saugomos kilmės vietos nuorodos Montes de Toledo alyvuogių aliejaus savybės:

— Didelis oleino rūgšties ir mažas linolio rūgšties kiekis.

— Didelis polifenolių kiekis, todėl aliejus nekinta.

— Organoleptiniu aspektu šios rūšies aliejus burnoje palieka sodrų skonį. Pagardintas vaisių aromatais, be to, išlaikantis pagrindines savybes – kartumą ir aitrumą.

5.3. Priežastinis vietovės ir produkto kokybės ar savybių (SKVN produktams) arba produkto specialios kokybės, reputacijos ar kitų savybių (SGN produktams) ryšys:

Specifinės šios vietovės dirvožemio ir oro savybės bei daugelio metų alyvuogių augintojų darbas turėjo daug reikšmės Cornicabra veislės natūraliai atrankai; ši veislė geriausiai prisitaikė prie šios teritorijos savybių ir ją vienintelę naudoja Montes de Toledo aliejaus gamybai.

Dėl geologinių sąlygų ir dirvožemio savybių sąsajos derėtų pažymėti, kad ne itin derlinga žemė taip pat turėjo įtakos augalams. Augalai auga sudėtingomis sąlygomis. Šie aspektai savo ruožtu veikė kaip natūralios atrankos veiksniai, lėmę produktų diferenciaciją.

Cornicabra veislė, regiono specifinis dirvožemis ir oro sąlygos suteikia aliejui ypatingas 4.2 punkte nurodytas fizines, chemines bei juslines savybes.

Nuoroda į specifikacijos paskelbimą:

Žemės ūkio departamento 2007 m. birželio 15 d. nutarimas, kuriuo sutinkama priimti saugomos kilmės vietos nuorodos Montes de Toledo specifikacijos pakeitimus.

D.O.C.M. Nr. 142, 2007 m. liepos 6 d.

Specifikacija pridedama prie minėto sprendimo kaip priedas.

Specifikaciją galima rasti šiuo adresu:

http://docm.jccm.es/portaldocm/verDiarioAntiguo.do?ruta=2007/07/06

Resolucíon de 15 de junio de 2007, Consejería de Agricultura por la que se adopta decisión favorable sobre solicitud de modificacion del pliego de condiciones de la Denominación de Origen Protegida Montes de Toledo. d.o.c.m. no 142 du 6 de julio de 2007.pág. 18173.